«Мыңбұлақ жалпы білім беретін мектеп» коммуналдық мемлекеттік мекемесінің 5-сынып жетекшісі Оразымбет Назерке Сайдуллақызы

Тәрбие сағатының тақырыбы:

«Елімнің еркіндігі-Тәуелсіздік»

|  |  |
| --- | --- |
| Тәрбие сағатының бағыты | Ұлттық мүдде |
| Мақсаты | - Еліміздің тәуелсіздік алу жолындағы ата - бабаларымыздың ерлігін паш ету, оқушыларға желтоқсан құрбандарымен, желтоқсан оқиғасына қатысқан аға - апалардың ерлігін үлгі етіп көрсету. - Елін, жерін сүюге, Отанын қастерлеуге, шыншылдыққа тәрбиелеу. |
| Тәрбие сағатының түрі | Сайыс сабақ |

*Барысы*

***1-жүргізуші:*** - Армысыздар, құрметті ұстаздар, оқушылар және қадірменді қонақтар! Бүгінгі Тәуелсіздігіміздің 32 жылдығына арналған «Елімнің еркіндігі-Тәуелсіздік» атты сайыс сабағымызға қош келдіңіздер! ***2-жүргізуші***:- Олай болса, бүгінгі сайысымызды бастамас бұрын оқушыларымызды топқа бөліп алайық. Оқушылар Қазақстан картасы, туы, бақытты балалар суреттерін таңдайды. Картаны таңдағандар «Отан» тобы, Туды таңдағандар «Тәуелсіздік» тобына, Бақытты балаларды таңдағандар «Болашақ» тобына отырады. ***1-жүргізуші***:Көп рахмет. Олай болса әрқайсысыңыз өз орындарыңызға отырсаңыздар. ***2-жүргізуші***: - Армандарды жақындатып тым алыс, Біздің жаққа жеткен екен жылы ағыс. Егемендік - ел бақыты, ертеңі, О, халайық! Құтты болсын қуаныш- деп, тәрбие сағатымыздың бірінші бөліміміз.

**I бөлім «Тәуелсіздік жолында ... » айдары.**

**І. «Отан» тобы:** Жоңғар шапқыншылығынан туған зор күйзелушілік, малдың қырылуы шаруашылық дағдарысының шиеленісуіне әкеліп соқты, мұның өзі қазақ хандықтарының билеуші топтарының арасындағы саяси қарама-қайшылықтарды бұрынғыдан да бетер күшейте түсті. Қиын жағдайдан шығудың жолы жауға ұйымдасып тойтарыс бету ғана бола алатын еді, мұның өзі болашақта қазақ жүздерінің экономикалық және саяси ыдырауын тоқтатар еді. **ІІ топ. «Тәуелсіздік».** 1916 ж. көтеріліс қазақ халқының көп ғасырлық ұлт-азаттық қозғалысының тарихында маңызды орын алды. Ол отарлауға және империалистік саясатқа қарсы өрбіді.Патшалық Ресейдің XX ғасырдың басында Орта Азияның шығыс аудандарын отарлауы өте күшті қарқынмен жүргізілді. **ІІІ топ. «Болашақ».** Желтоқсан көтерілісі — 1986 жылы 17 — 18 желтоқсан аралығында Алматыда болған қазақ жастарының КСРО үкіметінің отаршылдық, әміршіл-әкімшіл жүйесіне қарсы наразылық іс-қимылдары. Бостандыққа, тәуелсіздікке ұмтылған қазақ халқы тарихындағы елеулі оқиға болып табылады.

**ІІ бөлім «Жылдар сыр шертеді» сұрақ - жауап айдар**

**І топ. «Отан».** 1.Тамыз төңкерісі қай жылы болды? 1991 ж2.1991 жылы 13 желтоқсанда қай мемлекттің басшылары Ашхабадта бас қосты? Қазақстан, Өзбекстан, Қыргызстан, Туркіменстан, Тәжікстан басшылары3.Қай жылы , қай күні, неше республика КСРО-ны ыдыратып, ТМД-ны құру туралы келісімге қол қойды? 1991 жылы 21 желтоқсанда аталған 11 республиканың басшылары4.Бүкілхалықтық сайлау қортындысымен Н.Ә.Назарбаев қай жылы қай күні Қазақстан Президенті болып сайланды? 1991 жылғы желтоқсанның 1-інде5.Желтоқсанның қай күні президенттің таққа отыру рәсімі болып, ант берілді? 10 желтоқсан

**ІІ топ. «Тәуелсіздік».** 1.Қай жылы Н.Ә. Назарбаевтің «Қазақстанның егемен мемлекет ретіндегі қалыптасуы мен дамуының стратегиясы» еңбегі жарияланды? 1992 жылы2.Бүкілхалықтық талқылаудан кейін қай жылы , қай айда Жоғарғы Қеңестің сессиясы Республиканың жаңа мемлекеттік Туын мен Елтанбасын бекітті? 1992 жылғы маусымда3.Қазақстан Респубикасының туының авторы кім? Шәкен Ниязбеков4. Қазақстан Республикасының әнұранының авторы кім? Жандарбек Мәлібеков, Шот-Аман Уәлиханов5.Алғашқы Әнұранның мәтіні қай жылы , қай күні бекітілді? 1992 жылғы 11 желтоқсанда

**ІІІ топ. «Болашақ».** 1.Қазақстан Ресрубликасының тұңғыш конституциясы қай жылы, қай күні қабылданды? 1993 жылғы қантардың 28-інде2.Қай жылы «Ақша жүйесін тұрақтандыру жөнінідегі шұғыл шаралар туралы» Президент жарлығы шықты? 1993 жылғы 5 қарашада3.Еліміздің жаңа конституциясы қай жылы , қай айда қабылданды? 1995 жылы 30 тамызда4.Қазақстан Республикасының тұңғыш президенті неше жыл президент болды? 28 жыл5.Қазақстан Республикасының екінші президенті қай жылы, қай айда президент болып сайланды?

**ІІI бөлім «Тәуелсіздік тірегім» мақал - мәтел айдары** Оқушылар тәуелсіздікке байланысты мақал мәтелдердердің жалғасын табады.

**І топ. «Отан».** Тәубенің зоры - Тәуелсіздік

Тәуелді елдің сұлтаны болғанша, Тәуелсіз елдің ұлтаны бол.

Тәуелсіздің тынысы тарылмайды, Тәуелдінің ырысы жарымайды.

**ІІ топ. «Тәуелсіздік».** Ерінен айырылған көмгенше жылайды,Елінен айырылған өлгенше жылайды.

Егеменді елдің еңсесі биік.

Тәуелсіз елдің ұлы - өжет, қызы - қайратты, халқы - қаһарман

**ІІІ топ. «Болашақ».** Ханның да қараның да рухани өзегі – тәуелсіздік.

Тәуелсіздік - тарих тұлпарының қос тізгіні.

Тәуелді елдің иті де төмен қарап үреді.

**ІV бөлім «Тәуелсіздік тұғырым» мәнерлеп өлең айту** айдары (Оқушылар өздері жаттаған, өлеңдерінен жатқа мәнерлеп айтады)

***1 – жүргізуші:*** Бүгінгі ұрпақ болар елдің ертеңі дей келе бүгінгі тәуелсіздігіміздің 30 жылдығына арналған «Тәуелсіздік- мәңгілік елдің тұғыры» сайыс сабағымыз өз мәресіне де келіп жетті, әділқазы алқалары топтардың ұпайларын есептеп бағасын берсе. ***2 – жүргізуші:*** Қазақ елім! Туды жастық дәуірің. Алғандайсың жұлдызыңның жарығын. Тәуелсіздік құтты болсын, қымбаттым, Туған күнің құтты болсын, алыбым! Тәуелсіздігіміздің тұғыры биік, халқымыздың еңсесі жоғары, егемендігіміз баянды болсын деп тілейік! Келесі кездескенше сау саламатта болыңыздар!